Μοσχαρίσιο φιλέτο με έτοιμη γλυκιά σάλτσα τσίλι και πολύσπορο ψωμί
Ένα εύκολο και νόστιμο μπέργκερ, έτοιμο στο πι και φι.
4 λεπτά μοσχαρίσια φιλέτα (περίπου 160 γρ. το καθένα), 100 γρ. γλυκιά σάλτσα τσίλι από μπουκάλι (sweet chilli sauce, σε μεγάλα σούπερ μάρκετ), αλάτι, 4 φέτες πολύσπορο ψωμί, λίγα φύλλα μαϊντανού, 2 - 3 αγγουράκια τουρσί σε ροδέλες, 1 μικρό ξερό κρεμμύδι σε ροδέλες, 1 κουτ. σούπας φιστίκια Αιγίνης, χοντροσπασμένα, λίγο χυμό λεμονιού ή λάιμ
Για να φτιάξουμε μοσχαρίσιο φιλέτο με έτοιμη γλυκιά σάλτσα τσίλι και πολύσπορο ψωμί, αρχικά αλείφουμε τα μοσχαρίσια φιλέτα με τη σάλτσα τσίλι και τα αλατίζoυμε καλά.Τα ψήνουμε σε αντικολλητικό τηγάνι σε δυνατή φωτιά για 4 - 5 λεπτά από κάθε πλευρά (ή μέχρι να γίνουν καταπώς μας αρέσουν). Σερβίρουμε κάθε μοσχαρίσιο φιλέτο με μία φέτα πολύσπορου ψωμιού και γαρνίρουμε με τον μαϊντανό, τα αγγουράκια τουρσί και λίγες ροδέλες από το ξερό κρεμμύδι. Αν θέλουμε, πασπαλίζουμε με τα φιστίκια Αιγίνης, περιχύνουμε τον χυμό λεμονιού ή λάιμ και σερβίρουμε τα μοσχαρίσια φιλέτα με φρέσκια πράσινη σαλάτα.
Αγγούρι,Κρεμμύδι,Μοσχάρι